钦定古今图书集成/历象汇编/历法典/第069卷 > 图
## 钦定古今图书集成/历象汇编/历法典/第069卷 > 图

丙丁壬切小轮两线置夕一测金星在丙，晨一测在
壬。甲乙小轮两心为太阳及金星同用平行之经度。
庚己甲为距最高度之角。〈平行数又引数〉庚丁丙角为金星
体距最高视角。〈视角视行正经一同〉从丁作丁未丁酉与己甲
己乙平行两线，而成未丁丙酉丁壬两角，乃平行庚
己甲，视行庚丁丙两角之较。

《题言》：“凡星在丙在壬，而丙丁未壬丁酉两角之度分
为等者，庚最高点，必在甲乙两点之中。”

欲试之，更置其一，测乙移在亥，星亦在壬，则亥丁壬
为距太阳之视角，比甲丁丙角更大。〈观图自明不须赘论盖亥点比
乙更近〉则反先所定，而命取二测皆有距太阳平行之
角，而为同度，必丁乙于丁甲，丁壬于丁丙，各两线相
等。〈因几何三卷七题〉若非等者，其距庚辛两心线必不能为
等，其距视角必亦不等。若所测之得为等，则两测两
平行之中，有最高距太阳极大数者为等，则其近远。
〈与地〉“亦等”，本天均数“亦等”，盖皆相连之图也，

《古测金星》最高及其冲第三。

多禄某记“古得剜，总积四千八百四十五年为阳嘉
元年壬申。”〈西历〉三月初八日夕，测金星，得大梁宫一度
半。〈用昴宿星比测〉当时太阳及金星之平行为娵訾宫十四
度十五分，两行之差为四十七度十五分，乃金星距
平行大数也，亦名“均数。”又总积四千八百五十三年，
为永和五年庚辰。〈西历〉七月三十日，金星见东方，多禄
某亲测得在实沈宫十八度半。〈用井宿第七星比测定之〉当时太
阳及金星之平行，为鹑火宫五度四十五分，两行之
较，为四十七度十五分，用两测两平行相减。

从娵訾宫十四度十五分，顺天数到鹑火宫五度四十五分。

得《中积》为一百四十一度三十分，折半得七十度四
十五分，并加于娵訾宫十四度十五分，以减全周，得
大梁宫二十五度。其冲大火宫同度，乃金星两心之
线也。孰为最高？尚未之定，再用次测。

次测乃得剜总积四千八百四十年，为“永建二年丁
卯。”〈西历〉十月十二日，晨测得金星在鹑尾宫初度二十
分。太阳平行为寿星宫十七度五十二分，星距太阳
为四十七度三十二分，乃两行之较也。〈用右执法星比测金星得
数〉　又多禄某于总积四千八百四十九年为永和
元年丙子。〈西历〉十二月二十五日昏，亲测见“金星近垒
壁阵第八星在东，如月，其小径为二十四分时金星
光大。”因用恒星比测，得在元枵宫十九度三十六分
时，太阳平行为星纪宫二度四分，星距太阳为四十
七度三十二分。用前后两测，太阳平行相减折半，亦
得大梁宫二十五度或大火等度，乃两心之线也。〈亦未
定最高之宫分〉

多禄某记前人二测，并亲测定金星两心线如上，然
未知最高或在大梁或大火，乃因前论互用，取金星
平行之近大梁或近大火而测其大距度。曰：“依不同
心圈均数极微，则大距度全从小轮而生。若距度小，
指平行小轮心于地极远；若距度大指小轮心于地
极近，远近之分，即最高及其冲也。”定论如此，用得剜
“测一，用亲测一？”〈见本历首卷总说〉

总积四千八百四十二年，为“永建四年己巳。”〈西历〉五月
二十日，晨比金星于娄宿第二星及天囷座第四星
测算，得金星在降娄宫十度三十六分，其纬度在南
一度半。当时太阳平行得二十五度二十四分大距
度。〈两行之差〉为四十四度四十八分。多禄某自测。总积四
千八百四十九年。为永和元年丙子。〈西历〉十一月十八
日昏，以牛宿第二星比测得金星在星纪宫十二度
五十分。当时太阳平行为大火宫二十○度半，大距
度为四十七度二十分。“大距”指最高，冲则“小距”指最
高也。

系金星天最高多禄某于总积四千八百五十三年
度辰为永和五年，测定在大梁宫二十五度，其冲
大火宫同度。又曰：“在大火时，金星距日度极多，日在
大梁时，星距日度极少，他处大距度在两限之中。”〈近远
各有比例见下文〉

“《金星》最高行” 第四。

《前章》记古测定金星最高在大梁宫二十五度。又依
后所记，苐谷九测在总积六千二百九十八年，为万
历十三年乙酉，测得金星天最高，在实沈宫二十九
度十五分。〈其行极微先后数年不碍算〉两测比算，则以中积一千
四百四十五年为法，以两测最高行之较三十三度十五分为实法，入实而一，得一年之行为一分三十
二秒五十七微有奇。约百年行二度一十八分十六
秒十二微。今《历元》总积六千三百四十一年，距苐谷
测四十三年，则于所测约加五十分，得最高历元，见
本表。

《求金星伏见轮半径及两心之差》第五。

如图丁地心己金星，本天心作庚丙辛圈，及己丁两
心线。又于庚辛高底二处各为心，作甲乙两小圈，相
等而当小轮，亦名“次轮伏见轮”，互用又从丁地心作。